AfriForum Jeug veg vir Afrikaans by Grootfontein-landboukollege - AfriForum Jeug
"Ons sal die beoogde verandering ten sterkste teenstaan. Ons het reeds met ons regspan vergader. Ons het in 'n skrywe ook 'n dringende vergadering met die departement versoek én dat geen verdere stappe geneem word totdat die dispuut nie opgelos is nie," sê Henk Maree, die nasionale voorsitter van AfriForum Jeug.
Dié jeugorganisasie se tak by die Grootfontein-kollege het bykans 100 lede, wat sowat 50 % van die totale studente-gemeenskap uitmaak.
"Ons gaan vandeesweek nog begin om 'n petisie onder studente te versprei wat hul steun en aanvraag vir Afrikaans as onderrigtaal sal bevestig," het Maree gesê.
Die departement het voorheen onderneem dat Afrikaans 'n primêre onderrigtaal sal bly en dat 'n scenario vermy sal word waar taal as 'n meganisme gebruik word om studente uit te sluit. Maree sê die departement tree nou in teenstelling met hul vroeër standpunte op.